CELEX: 32015D2225
Language: sk
Date: 2015-11-30 00:00:00
Title: Vykonávacie rozhodnutie Komisie (EÚ) 2015/2225 z 30. novembra 2015, ktorým sa menia rozhodnutia 2005/734/ES, 2006/415/ES a 2007/25/ES a vykonávacie rozhodnutie 2013/657/EÚ, pokiaľ ide o obdobie ich uplatňovania [oznámené pod číslom C(2015) 8335] (Text s významom pre EHP)

2.12.2015   
            
            
               SK
            
            
               Úradný vestník Európskej únie
            
            
               L 316/14
            
         VYKONÁVACIE ROZHODNUTIE KOMISIE (EÚ) 2015/2225
   z 30. novembra 2015,
   ktorým sa menia rozhodnutia 2005/734/ES, 2006/415/ES a 2007/25/ES a vykonávacie rozhodnutie 2013/657/EÚ, pokiaľ ide o obdobie ich uplatňovania
   
      
         [oznámené pod číslom C(2015) 8335]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   so zreteľom na smernicu Rady 91/496/EHS z 15. júla 1991 stanovujúcu princípy, ktoré sa týkajú organizácie veterinárnych kontrol zvierat vstupujúcich do Spoločenstva z tretích krajín a ktoré menia a dopĺňajú smernice 89/662/EHS, 90/425/EHS a 90/675/EHS (3), a najmä na jej článok 18 ods. 1 a 7,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (4), a najmä na jej článok 22 ods. 1 a 6,
   so zreteľom na smernicu Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (5), a najmä na jej článok 63 ods. 3,
   so zreteľom na nariadenie Európskeho parlamentu a Rady (EÚ) č. 576/2013 z 12. júna 2013 o nekomerčnom premiestňovaní spoločenských zvierat a zrušení nariadenia (ES) č. 998/2003 (6), a najmä na jeho článok 36 ods. 1,
   keďže:
   
               (1)
            
            
               Rozhodnutia Komisie 2005/734/ES (7), 2006/415/ES (8), 2007/25/ES (9) a vykonávacie rozhodnutie Komisie 2013/657/EÚ (10) boli prijaté v súvislosti s výskytom ohnísk vysokopatogénnej vtáčej chrípky podtypu H5N1 s cieľom chrániť zdravie zvierat a ľudí v Únii.
            
         
               (2)
            
            
               Rozhodnutím 2005/734/ES sa stanovujú opatrenia biologickej bezpečnosti na zníženie rizika prenosu vysokopatogénnej vtáčej chrípky podtypu H5N1 z voľne žijúcich vtákov na hydinu a iné vtáky chované v zajatí a zavádza sa systém jej včasného zisťovania v obzvlášť rizikových oblastiach.
            
         
               (3)
            
            
               Rozhodnutím 2006/415/ES sa stanovujú určité ochranné opatrenia, ktoré sa majú uplatňovať v prípade výskytu ohniska vysokopatogénnej vtáčej chrípky podtypu H5N1 u hydiny v niektorom členskom štáte vrátane zriadenia oblastí A a B v súvislosti s predpokladaným alebo potvrdeným ohniskom uvedenej choroby.
            
         
               (4)
            
            
               Rozhodnutie 2007/25/ES sa týka určitých ochranných opatrení v súvislosti s vysokopatogénnou vtáčou chrípkou a premiestňovaním vtákov ako spoločenských zvierat v sprievode ich majiteľov do Únie.
            
         
               (5)
            
            
               Vykonávacím rozhodnutím 2013/657/EÚ sa stanovuje, že v prípade pozitívneho nálezu aviárnej influenzy podtypu H5N1 u voľne žijúcich vtákov alebo výskytu ohniska tejto choroby u hydiny vo Švajčiarsku sa ochranné opatrenia Únie uplatňujú len v tých častiach uvedenej tretej krajiny, v ktorých príslušný orgán uvedenej krajiny neuplatňuje ochranné opatrenia rovnocenné s opatreniami stanovenými v rozhodnutí 2006/415/ES a rozhodnutí Komisie 2006/563/ES (11).
            
         
               (6)
            
            
               Rozhodnutia 2005/734/ES, 2006/415/ES a 2007/25/ES a vykonávacie rozhodnutie 2013/657/EÚ sa uplatňujú do 31. decembra 2015.
            
         
               (7)
            
            
               Od konca roku 2014 došlo k infekciám, ktoré vyvolali vírusy vysokopatogénnej vtáčej chrípky podtypu H5 vrátane podtypu H5N1 a ktoré postihli hydinu a voľne žijúce vtáctvo v ôsmich členských štátoch. Zatiaľ čo vysokopatogénna vtáčia chrípka je neustále prítomná alebo sa pravidelne objavuje v mnohých častiach Ázie a Afriky, Severná Amerika prekonáva bezprecedentne rozsiahle epidémie. Z epidemiologického vyšetrovania jasne vyplýva, že vírus je do kŕdľov hydiny zavlečený priamym alebo nepriamym kontaktom s voľne žijúcim vtáctvom a laterálnym šírením nákazy medzi kŕdľami hydiny. Aj Západná Afrika v súčasnosti bojuje s masívnou nákazou vysokopatogénnej vtáčej chrípky, ktorá znovu prepukla po niekoľko ročnej neprítomnosti.
            
         
               (8)
            
            
               Súčasná epidemiologická situácia so zvýšeným počtom ohnísk a rozsiahlejším geografickým rozšírením vysokopatogénnej vtáčej chrípky podtypu H5, a najmä H5N1 u kŕdľov hydiny a voľne žijúceho vtáctva naďalej predstavuje riziko pre zdravie zvierat a ľudí v Únii.
            
         
               (9)
            
            
               Preto je vhodné ďalej zmierňovať riziká, ktoré vysokopatogénna vtáčia chrípka predstavuje, a to zachovaním opatrení biologickej bezpečnosti, systémov včasného zisťovania a určitých ochranných opatrení týkajúcich sa budúceho výskytu ohnísk tejto choroby u kŕdľov hydiny v Únii.
            
         
               (10)
            
            
               Vzhľadom na súčasnú epidemiologickú situáciu v tretích krajinách je rovnako dôležité zachovať opatrenia zamerané na prevenciu možného zavlečenia vysokopatogénnej vtáčej chrípky do Únie prostredníctvom dovozu komodít z hydiny a vstupu vtákov ako spoločenských zvierat.
            
         
               (11)
            
            
               Obdobie uplatňovania rozhodnutí 2005/734/ES, 2006/415/ES a 2007/25/ES a vykonávacieho rozhodnutia 2013/657/EÚ by sa preto malo predĺžiť do 31. decembra 2017.
            
         
               (12)
            
            
               Rozhodnutia 2005/734/ES, 2006/415/ES a 2007/25/ES a vykonávacie rozhodnutie 2013/657/EÚ by sa preto mali zodpovedajúcim spôsobom zmeniť.
            
         
               (13)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   V článku 4 rozhodnutia 2005/734/ES sa dátum „31. decembra 2015“ nahrádza dátumom „31. decembra 2017“.
   Článok 2
   V článku 12 rozhodnutia 2006/415/ES sa dátum „31. decembra 2015“ nahrádza dátumom „31. decembra 2017“.
   Článok 3
   V článku 6 rozhodnutia 2007/25/ES sa dátum „31. decembra 2015“ nahrádza dátumom „31. decembra 2017“.
   Článok 4
   V článku 4 vykonávacieho rozhodnutia 2013/657/EÚ sa dátum „31. decembra 2015“ nahrádza dátumom „31. decembra 2017“.
   Článok 5
   Toto rozhodnutie je určené členským štátom.
   
      V Bruseli 30. novembra 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 395, 30.12.1989, s. 13.
   
      (2)  Ú. v. ES L 224, 18.8.1990, s. 29.
   
      (3)  Ú. v. ES L 268, 24.9.1991, s. 56.
   
      (4)  Ú. v. ES L 24, 30.1.1998, s. 9.
   
      (5)  Ú. v. EÚ L 10, 14.1.2006, s. 16.
   
      (6)  Ú. v. EÚ L 178, 28.6.2013, s. 1.
   
      (7)  Rozhodnutie Komisie 2005/734/ES z 19. októbra 2005, ktorým sa ustanovujú opatrenia biologickej bezpečnosti na zníženie rizika prenosu vysokopatogénnej vtáčej chrípky spôsobovanej chrípkovým vírusom A podtypu H5N1 z voľne žijúcich vtákov na hydinu a iné vtáky chované v zajatí a ktorým sa zavádza systém včasného zisťovania v obzvlášť rizikových oblastiach (Ú. v. EÚ L 274, 20.10.2005, s. 105).
   
      (8)  Rozhodnutie Komisie 2006/415/ES zo 14. júna 2006 o určitých ochranných opatreniach v súvislosti s vysokopatogénnou vtáčou chrípkou podtypu H5N1 u hydiny v Spoločenstve a ktorým sa zrušuje rozhodnutie 2006/135/ES (Ú. v. EÚ L 164, 16.6.2006, s. 51).
   
      (9)  Rozhodnutie Komisie 2007/25/ES z 22. decembra 2006 o určitých ochranných opatrenia v súvislosti s vysokopatogénnou vtáčou chrípkou a premiestňovaním vtákov ako spoločenských zvierat v sprievode ich majiteľov do Spoločenstva (Ú. v. EÚ L 8, 13.1.2007, s. 29).
   
      (10)  Vykonávacie rozhodnutie Komisie 2013/657/EÚ z 12. novembra 2013 o určitých ochranných opatreniach v súvislosti s vysokopatogénnou aviárnou influenzou podtypu H5N1, ktoré sa majú uplatniť v prípade výskytu ohniska tejto choroby vo Švajčiarsku, a ktorým sa zrušuje rozhodnutie 2009/494/ES (Ú. v. EÚ L 305, 15.11.2013, s. 19).
   
      (11)  Rozhodnutie Komisie 2006/563/ES z 11. augusta 2006 o určitých ochranných opatreniach v súvislosti s vysokopatogénnou vtáčou chrípkou podtypu H5N1 u voľne žijúceho vtáctva v Spoločenstve (Ú. v. EÚ L 222, 15.8.2006, s. 11).